da de da de da de fi en en en sv da nl de bar da da da da nl da da da en da da da da da da da da da en da da da de de da da es da da it da de
En dansk efterskole, der lige for tiden har otte elever fra Sydslesvig har været på besøg på A. P. Møller Skolen.
I slutningen af september var Hoptrup Efterskole med omkring 90 elever på besøg på A. P. Møller Skolen i Slesvig.
Hostrup Efterskole er en kunstnerisk efterskole med linjefag i dans, musik, teater, musical og sceneteknik, og eleverne var kommet til Slesvig for at vise, hvad de kan og selvfølgelig også for at gøre reklame for deres efterskole.
Første gang i Sydslesvig
- Det er første gang, at Hoptrup Efterskole er i Sydslesvig, fortæller forstander Ken Petersen.
- Det synes vi giver rigtig god mening. Vi har faktisk otte elever fra Sydslesvig, fortæller han.
Hoptrup Efterskole tager hvert år på turné, for det udvikler eleverne på en særlig måde, når de afprøver det, de har lært ude i det virkelige liv.
- Vi laver et show, som vi optræder med til vores årlige åbent hus arrangement. Men vi synes, at det ville være lidt synd kun at opføre det en gang, derfor besøger vi forskellige skoler med det, siger Ken Petersen.
Konstantin fra Duborg-Skolen er en af de sydslesvigske elever. Han spiller klarinet og går på musiklinjen.
- Det er et rent tilfælde, at vi er så mange sydslesvigere. Vi kommer fra forskellige skoler og har ikke kendt hinanden før, siger Konstantin, som går i 9. klasse.
Nemt at finde nye venner
Og det er heller ikke sådan, at sydslesvigerne hænger særligt meget ud sammen på skolen.
- Der er et meget stærkt fællesskab på Hoptrup Efterskole. Det er meget nemt at finde nye venner, for jeg oplever de unge, der er på efterskolen, som meget åbne, siger han.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg